OpenLLM-France/wikimedia huggingface dataset:
# Goodyears Bar (Kalifornia)

Goodyears Bar Ameriketako Estatu Batuetako erroldak esleitutako leku bat da. Sierra konderrian dago, Kalifornia estatuan. 69 biztanle ditu, 5,352453 kilometro koadroko azaleran banatuta.

## Ikus, gainera

* Sierra konderria

## Kanpo estekak

* Datuak: Q5583766
# Google+

Google+ (Google Plus bezala ahoskatua eta idatzia, G+ laburduraren bidez ere ezaguna) Google Inc.-ek martxan jarri eta mantentzen duen gizarte-sare zerbitzu bat da. Google+ 2011ko ekainean abiarazi zen. Gizarte-sare honen erabiltzaileek, gutxienez, hamairu urte eduki behar dituzte bertan kontu bat sortzeko. Google+ munduko hirugarren gizarte-sarerik erabiliena da, ez ordea bere ospearengatik, You Tuberekin lotu zelako ditu hainbeste erabiltzaile, zehazki, gaur egun 343 milioi erabiltzaile aktibo ditu.

## Ikus, gainera

* You Tube
* Google
* Internet

## Kanpo estekak

Wikimedia Commonsen badira hainbat multimedia fitxategi Google+en inguruan.
* Webgune ofiziala.
* Google+en kontu ofiziala gizarte-sare berean.
* Google+ Google Playen.
* Google+ iTunesetik ikusita.
* Datuak: Q356
* Multimedia: Google+ / Q356
# Harrislee

Harrislee Alemaniako udalerria da. Schleswig-Holstein estatuan kokatuta dago, [[Schleswig-Flensburg barrutia|Schleswig-Flensburg]] barrutian. 2014an 11.040 biztanle zituen 18,92 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q539243
* Multimedia: Harrislee / Q539243
# Harrison (Maine)

Harrison Ameriketako Estatu Batuetako inkorporatutako herri bat da. Cumberland konderrian dago, Maine estatuan. 2.447 biztanle ditu, 36,81 kilometro koadroko azaleran banatuta.

## Ikus, gainera

* Cumberland konderrian

## Kanpo estekak

* Datuak: Q3447863
* Multimedia: Harrison, Maine / Q3447863
# Harrison (Hego Dakota)

Harrison Ameriketako Estatu Batuetako erroldak esleitutako leku bat da. Douglas konderrian dago, Hego Dakota estatuan. 55 biztanle ditu, 0,279299 kilometro koadroko azaleran banatuta.

## Ikus, gainera

* Douglas konderria

## Kanpo estekak

* Datuak: Q2682279
# Harrison (Georgia)

Harrison Georgiako estatuko herri bat da. Stewart konderrian kokatua dago. 2010ean 489 biztanle zituen, 4,42 kilometro koadrotan banatuta.

## Ikus, gainera

* Stewart konderria

## Kanpo estekak

* Datuak: Q2077303
# Harrison (Idaho)

Harrison Idahoko hiri bat da. Kootenai konderrian kokatua dago. 2010ean 203 biztanle zituen, 17,90 kilometro koadrotan banatuta.

## Ikus, gainera

* Kootenai konderria

## Kanpo estekak

* Datuak: Q1510642
* Multimedia: Harrison, Idaho / Q1510642
# Harrison (Michigan)

Harrison Michigango hiri bat da. Clare konderrian kokatua dago. 2010ean 2.114 biztanle zituen, 9,63 kilometro koadrotan banatuta.

## Ikus, gainera

* Clare konderria

## Kanpo estekak

* Datuak: Q945027
* Multimedia: Harrison, Michigan / Q945027
# Harrison (Montana)

Harrison Ameriketako Estatu Batuetako erroldak esleitutako leku bat da. Madison konderrian kokatuta dago, Montana estatuan. 105 biztanle ditu, 0,587389 kilometro koadroko azaleran banatuta.

## Ikus, gainera

* Madison konderria

## Kanpo estekak

* Datuak: Q969546
* Multimedia: Harrison, Montana / Q969546
# Harrison (Nebraska)

Harrison Nebraskako herri bat da. Sioux konderrian kokatua dago. 2010ean 251 biztanle zituen, 0,79 kilometro koadrotan banatuta.

## Ikus, gainera

* Sioux konderria

## Kanpo estekak

* Datuak: Q2046091
* Multimedia: Harrison, Nebraska / Q2046091
# Harrison (Arkansas)

Harrison Arkansasko hiri bat da. Boone konderrian kokatua dago. 2010ean 12.943 biztanle zituen, 43 kilometro koadrotan banatuta.

## Ikus, gainera

* Boone konderria

## Kanpo estekak

* Datuak: Q80314
* Multimedia: Harrison, Arkansas / Q80314
# Harrison (Illinois)

Harrison Ameriketako Estatu Batuetako erroldak esleitutako leku bat da. Jackson konderrian dago, Illinois estatuan. 895 biztanle ditu, 5,419324 kilometro koadroko azaleran banatuta.

## Ikus, gainera

* Jackson konderria

## Kanpo estekak

* Datuak: Q14635143
# Hawaiiko Unibertsitatea

Hawaiiko Unibertsitatea (ingelesez: University of Hawaiʻi), UH bezala ere ezaguna, unibertsitate publikoez osaturik dagoen sistema bat da, bazkide-gradu, gradu-tituluak, masterrak, doktoregoak eta gradu ondorengoak emateko gai dena hiru unibertsitate, zazpi community colleges eta beste hainbat instalazioen bidez, denak ere Hawaiiko estatuan edo Estatu Batuetan kokatuta daude. Hawaiiko unibertsitatearen sistemaren barruan dauden eskola guztiak Western Association of Schools and Collegesek izendatuak edo akreditatuak ditu.
Bere barnean unibertsitate hauek daude:
* Hawaiiko Unibertsitatea Mānoan
* Hawaiiko Unibertsitatea Hilon
* Hawaiiko Unibertsitatea Mendebaldeko Oahun
* Maui College, Hawaiiko unibertsitatea

## Kanpo estekak

* Hawaiiko unibertsitatearen webgunea.
* Datuak: Q217439
* Multimedia: University of Hawaii / Q217439
# Hawangen

Hawangen Alemaniako udalerria da. Bavaria estatuan dago, [[Unterallgäu (barrutia)|Unterallgäu]] barrutian. 2014an 1.317 biztanle zituen 14,51 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q529033
* Multimedia: Hawangen / Q529033
# Hawar uharteak

Hawar uharteak (arabieraz: جزر حوار‎, Juzur Ḥawār) Bahraingo uhartedia da, Persiar golkoan, Qatarreko mendebaldeko kostaldetik gertu dagoena. Egun, ez dute biztanlerik eta hotel bat besterik ez dute.
1991n Qatarrek jabetza aldarrikatu zuen Nazioarteko Justizia Auzitegian baina azkenean akordio bat egin zuten.

## Erreferentziak

* ↑ (Frantsesez) Nazioarteko Justizia Auzitegia. Délimitation maritime et questions territoriales entre Qatar et Bahreïn. .

## Kanpo estekak

* Datuak: Q1165876
* Multimedia: Hawar Islands / Q1165876
# Hawaiki

Hawaiki edo Havaiki uharte mitiko bat da non polinesiarrek bertan kokatzen dute beraien jatorria. Elezaharrek azaltzen dute polinesiarren arimak Hawaikira itzultzen direla hil ondoren.
Irudimenezko uharte honen izena formekin ere aurki daiteke: Havaiki, Hawaiiki, Hawaii «Hawai», Hawaii «Havai», «Hawai» eta «Hawai». Hawaiki forma da ohikoena, maoriar jatorrikoa.
Hawaiki izena Hawaii uharteen izenekin erlazionatu da, eta Samoako Savai'i. Sozietate uharteetan, Raiatea, antzina, uharte sakratutzat hartzen zen, eta Havai'i izenarekin ezagutzen zen. Tuamotu, Havaiki edo Havai'i gaur egungo Fakarava zen.

## Kondairak

Kondairen arabera, Hawaiki mitikoa mendebaldean dago. Polinesiarrak uharte ezberdinetara migratu zuten jatorrizko uhartea izango zen. Bereziki, maoriek Aotearora (Zeelanda Berria) egindako migrazioaren kondairak bizirik daude, jatorrizko zazpi tribuak sortu zituzten zazpi txalupekin. Halaber, hildakoen arimak Reinga lurmuturretik, Iparreko uhartearen ipar-mendebaldeko muturretik, Hawaikirantz irteten direla esaten da.
S. Percy Smithek Hawaiki, The original homeland of the Maori (1908) liburuan Hawaiki Javan kokatzea iradokitzen du. Gaur egun, elezaharrei ez zaie hitzez hitzeko krediturik ematen.

## Erreferentziak

* ↑ https://web.archive.org/web/20080830032249/http://www.teara.govt.nz/NewZealanders/MaoriNewZealanders/Hawaiki/en
* ↑ E. R. Tregear, Maori-Polynesian Comparative Dictionary (Lyon and Blair: Lambton Quay), 1891.

## Kanpo estekak

* Datuak: Q1591621
# Hawara

Hawara Egiptoko Faiyum eskualdeko hiri nagusia da. Faiyumgo oasitik gertu dago, hegoalderantz, Nilo ibaia oasiko lakuarekin lotzen duen Bahr Yussef kanalaren ondoan.

## Historia

Finkapen eta nekropoliak, antzinaro zaharrenetik datatuak daude. Hiriak, lehen dinastietatik ezagutzen zena, garrantzi handia hartu zuen Egiptoko Inperio Ertainaren garaian, grekoerromatar garaira arte garrantzitsua izan zelarik.
XII. dinastiako faraoiek, toki zingiratsu hau, erregeek ehiza toki bezala erabiltzen zutena, nekazaritzarako oasi batean bihurtu zuten, Nilorekin, Bahr el-Yusuf edo Joseren Kanala izeneko kanal baten bidez lotuz.
Amenemhat III.ak, XII. dinastiako faraoia, bere piramidea eta bere hil tenplua, K. a. XIX. mendean eraiki zituen. Dahshurren, Menfiseko nekropoliaren hegoaldean, lurperatua izateko ideia baztertu ondoren, Amenemhat III.ak toki hau aukeratu zuen bere balizko jauregitik gertu.
Sobek jainkoaren gurtza gune nagusia izan zen.

## Labirinto deitutako multzoa

Piramidea, 385x158 metro neurtzen duen harresi batek itxitako landutako multzo baten iparraldean dago. Honek, Hawarako, Inperio Ertaineko hil multzorik handiena bihurtzen du. Multzorako sarrera, ekialdeko harresiko hegoaldeko izkinan dago. Zoritxarrek, greziarrek eta erromatarrek bisitatutako multzo handi honetaz, ia ez da ezer geratzen, eraikia izan eta mende askora, irekitako auzitegi labirinto bat bezala deskribatua, ganbera, kripta eta kapera ezkutuekin. Herodotok, bere Historian Aueriseko Labirinto ospetsua deskribatu zuen. Labirintoari buruz, beste hauek ere idatzi zuten: Diodoro Sikulo, Maneton, Estrabon, Plinio Zaharra eta Pomponio Mela.

### Hondar arkeologikoak

Eskualdea, 1888an industu zuen Flinders Petriek, erromatar garaiko hilerri erraldoi bat aurkituz, hil erretratu mordo batekin, eta, ia ustekabean, Homeroren Iliadaren II. Liburuaren zati handi bat duen papirozko biribilki bat.

## Kanpo estekak

* Datuak: Q26237
* Multimedia: Hawara / Q26237
# Hawaiiko Sumendien Parke Nazionala

Hawaiiko Sumendien Parke Nazionala, ingelesez: Dry Tortugas National Park, AEBetako Hawaii estatuko Hawaii uhartean dagoen parke nazional bat da. Kilauea eta Mauna Loa sumendien eremua babesten ditu. 1916ko abuztuaren 1ean parke nazionala izendatua izan zen eta 1.308,88 km²-ko azalera du.
1987an UNESCO erakundeak Gizateriaren ondare izendatu zuen.

## Iruditegia

* Laba itsasoan barneratzen.
* Parke nazionalaren mapa.
* Laba iturria.
* Laba aintzira.

## Kanpo estekak

* Hawaiiko Sumendien Parke Nazionala (AEBetako Parke Nazional Zerbitzua) (Ingelesez)
* Datuak: Q205952
* Multimedia: Hawaii Volcanoes National Park / Q205952
# Hawaiiko Erresuma

Hawaiiko Erresuma (hawaiieraz Aupuni Mōʻī o Hawaiʻi eta ingelesaz Kingdom of Hawaiʻi) 1795ean ordurarte elkarren artean independienteak ziren Hawaii, Oahu, Maui, Molokai eta Lanai uharteak Kamehameha I.a erregearen eskutik gobernu baten pean jarri eta 1810ean Kauai eta Niihau uharteak odol jario edo gerrarik gabe beren borondatez elkartzean sortutako erresuma bat da.
1893an Liliuokalani erreginak abdikatzean erresuma desegin eta 1894an Hawaiiko Behin Behineko Gobernua ezarri eta Errepublika aldarrikatu zen. 1898an AEBek anexionatu zuen.
Erresuma honetan bi errege etxek agindu zuten: Kamehameha Etxea (1793-1872) eta Kalākaua Etxea (1874-1893).

## Kanpo estekak

* Datuak: Q156418
* Multimedia: Kingdom of Hawaii / Q156418
# Hawarden

Hawarden, galesez: Penarlâg, Galesko iparraldeko herri, komunitate eta hautes-barruti bat da, Flintshire konderrian dagoena. Deeside hirigunean eta Ingalaterrako mugan dago.
2011ko erroldaren arabera 1.887 biztanle zituen. Bertan, Hawarden gazteluaren hondakinak daude.

## Kanpo estekak

* Datuak: Q2398901
* Multimedia: Hawarden / Q2398901
# Gorrindol

Gorrindola edo purpura gorriaren eta morearen arteko kolorea da, nahiz eta batzuetan ohiko hizkeran morearekin nahasten den.

## Gorrindola kulturan

Antzinaroan, purpura tindagai gorri bizia zen, lapagorri itsas barraskiloaren guruin batetik aterea. Tindagai honen latinezko izena purpura zen, grezierazko πορφύρα, pórfura hitzetik eratorria. Honekin oihalak tindatzen ziren, batez ere gorri biziko kapa eta gainjantziak egiteko. Oihal hauek erregetzaren eta aitoren semeen ezaugarritzat hartzen ziren, aberastasuna eta boterea adierazten baitzuten. Hala ere, lehen purpura hitza kolore gorri bizia izendatzeko erabiltzen zena, gaur egun kolore gorri-more bat izendatzeko erabiltzen da.
Gorrindola da Leongo Erresumako armarriko lehoiaren kolorea.
Orotariko Euskal Hiztegian jasota dagoenez, purpura hitzaren lehen agerpena euskarazko testu batean 1571n izan zen, Leizarragaren eskutik; eta gorrindol hitzarena, 1661ean, Oihenarten eskutik.

## Erreferentziak

* ↑ «purpura» Orotariko Euskal Hiztegia. (Noiz kontsultatua: 2019-01-22).
* ↑ «gorrindol» Orotariko Euskal Hiztegia. (Noiz kontsultatua: 2019-01-22).

## Ikus, gainera

* Kardinal kolorea

## Kanpo estekak

* Datuak: Q3257809
* Multimedia: Purple / Q3257809
# Gorringo

Gorringoa hegaztien arrautzaren barneko gai gorri-horixka da, enbrioiari elikagaiez hornitzen duena, eta zuringoz inguratuta dagoena.
Arrautza mota batzuek ez dute gorringorik, adibidez, elikagai-hornidura nahikoa den egoeretan jartzen direlako (parasitoide baten ostalariaren gorputzean, adibidez) edo enbrioia amaren gorputzean garatzen delako, zeinak elikagaia hornitzen duen, normalean plazenta baten bidez. Amaren gorputzak enbrioia zuzenean hornitzen duen ugalketa-sistemei matrotrofikoak esaten zaie; gorringoak (bitelo ere deitua) enbrioia hornitzen duen sistemei lezitotrofikoak esaten zaie. Espezie askotan, hegazti guztietan eta narrasti eta intsektu gehienetan bezala, biteloak amaren ugalketa-traktuan eraikitako biltegiratze-organo berezi baten itxura hartzen du. Beste animalia askotan, bereziki espezie oso txikietan, arrain eta ornogabe batzuetan, gorringoaren materiala ez dago organo berezi batean, arrautzaren zelularen barruan baizik (obuluan).
Biltegiratutako elikagai gisa, gorringoak bitamina, mineral, lipido eta proteina ugarikoak izaten dira. Proteinek elikagai gisa funtzionatzen dute, neurri batean berez, eta beste neurri batean gainerako mantenugaien biltegiratzea eta hornidura erregulatzeko. Adibidez, espezie batzuetan, obulu batean dagoen gorringo-kopuruak eragina du ernalketaren ondorengo garapen-prozesuetan.
Gorringoa ez da protoplasma bezalako material zelular bizia, material pasiboa baizik, hau da, deutoplasma. Elikadura-materiala eta horri lotutako kontrol-egiturak oogenesian hornitzen dira. Materialaren zati bat, gutxi gora-behera, amaren gorputzak eman zuen moduan biltegiratzen da, neurri batean, arrautzan eskainitako ehun ez germinalek prozesatua, prozesamendu biosintetikoaren zati bat, bere azken forman, obozitoan bertan gertatzen den bitartean.
Animaliez gain, beste organismo batzuek ere, algek adibidez, batez ere oogamoek, baliabideak metatu ditzakete beren gameto femeninoetan. Gimnospermetan, emeen gametofitoaren hondarrek elikagaiak hornitzeko ere balio dute, eta loredun landareetan, endospermoa.

## Erreferentziak

* ↑ Harluxet Hiztegi Entziklopedikoa. Gorringo. .
* ↑ The invertebrates : a synthesis. (3rd ed. argitaraldia) Blackwell Pub (2002 printing) ISBN 0-632-04761-5. PMC 44425487. (Noiz kontsultatua: 2021-05-01).

## Kanpo estekak

* Datuak: Q181409
* Multimedia: Egg yolk / Q181409
# Gorriti

Gorriti Larraungo kontzejua da. 2019ko urtarrilaren 1eko erroldaren arabera, herriak 89 biztanle zituen.

## Geografia

Mendebaldean Atallu eta Arribe, ekialdean Uitzi, hegoaldean Lezaeta eta Azpirotz, iparraldean Areso eta ipar-ekialdean Leitza mugakide ditu.
Gorriti inguruan mendi hauek dira:
* Malkorraundi (edo Santa Barbara) mendia, 824 metrokoa, herriko mendebaldean dago. Gailurrean Gorritiko gaztelua egon zen kokaturik Ertaroan, orain hondar xume batzuk besterik gelditzen ez badira ere. Gazteluari izena gotorlekuaren gainean eraikitako baseliza xumeak eman dio. Gorriti herria eta Larraun haran alderako igarobidea menderatzen zen gaztelutik.
* Guratz, 955 metrokoa, herriko ipar-ekialdean dago. Gorriti, Areso Leitza eta Uitzi herrien arteko muga da.
* Akordategaina, 866 metrokoa, herriko hego-ekialdean dago.
* Elosta, 866 metrokoa, herriko hego-mendebaldean dago. Gailurrean pagadi zabala dago, eta ez da basoa besterik ikusten tontorretik, baina itzuli polita egin daiteke gainaldean, Ekialdeko bizkarrean barrena lehendabizi, Aralarko Malloak ikus daitezke eta behean bertikalean Betelu, Arribe eta Atallu daude 500 metro beherago.

## Demografia eta biztanleria

Gorritiko biztanleria :
| 2000 | 2001 | 2002 | 2003 | 2004 | 2005 | 2006 | 2007 | 2010 | 2015 | 2019 |
| 100 | 97 | 92 | 92 | 93 | 92 | 93 | 97 | 92 | 93 | 89 |

## Gorritiar ezagunak

* Mikela Gastesi (1929-1997) irakaslea.
* Julio Soto (1987-), bertsolaria.

## Ikus, gainera

* Leitzaldea

## Kanpo estekak

* (Gaztelaniaz)Gorriti udal webgunean
* Datuak: Q3111384
* Multimedia: Gorriti / Q3111384
* ↑ «Instituto Nacional de Estadística. (Spanish Statistical Institute)» www.ine.es (Noiz kontsultatua: 2020-04-13).
* ↑ «Iturraskarri herriz herri: Gorriti, Gorritiko gaztelu» Iturraskarri, bideak eta arraskak berritzeko egitasmo soziala (Noiz kontsultatua: 2024-02-04).
* 1 2 Mikel. (2015(e)ko otsailaren 18(a), asteazkena). «Guratz» mendia euskaraz bizi! (Noiz kontsultatua: 2024-03-18).
* ↑ (Gaztelaniaz) «Entre Uitzi y Gorriti (Rutas Navarra / Napar Bideak)» www-rutasnavarra-com.translate.goog (Noiz kontsultatua: 2024-03-18).
* ↑ Euskal Herriko Mendien Katalogoa 2007ko otsaila, 2009ko apirila, Euskal Mendizale Federazioa. Katalogo horretako toponimoek Euskaltzaindiaren Onomastika Batzordearen oniritzia dute. (EODA) Gorriti (Mendikat)
# Gorriti uhartea

Gorriti uhartea (gaztelaniaz: Isla Gorriti) Uruguaiko Punta del Este itsasertzetik gertu dagoen uharte txiki bat da.

## Historia

1516an Juan Díaz de Solísek aurkitu zuen XVIII. mendetik aurrera kolonizatu zen, Portugalen eraginaren aurrean nolabaiteko garrantzia militarra zuenean, eta abandonatutako kanoiak geratzen dira oraindik.
Gorriti uhartea Maldonado departamenduaren parte da.

## Ondare Nazionaleko deklarazioa

Lobos uhartearekin batera, uhartea Ondare Nazional izendatu dute, urtero hondartzetara turistak erakarriz. Inguruko urak fauna ugari ditu betirako zein urtarorako, balea australak barne, hegoaldeko itsas-elefanteak eta orkak hegaluzeen atzetik edo Hego Amerikako itsas lehoiak eta Hego Amerikako itsas hartzak ugaltzen dira Lobos uhartean.

## Erreferentziak

* ↑ Chocó contra una ballena en la Isla Gorriti
* ↑ COMIENZAN A LLEGAR LAS BALLENAS A URUGUAY
* ↑ Seis orcas se pasean por las aguas de Punta del Este
* ↑ ¡Invasión!: ahora vieron una orca en la costa de Punta del Este

## Kanpo estekak

* Gorriti uhartea
* Datuak: Q1674028
* Multimedia: Isla Gorriti / Q1674028
# Gorringozko gozoki

Gorringozko gozokiak gorringo irabiatua egosiz eginiko azkenburukoa da. Osagaiak: Arrautza-gorringoak, ura, azukrea eta limoi birrina.

### Osagaiak

* 11 gorringo
* Arrautza bat osorik
* 1/4 litro ura
* Limoi birrina
* 250 gr. azukre
* 50 gr. azukre hautsa

### Prestaketa

* 1/4 litro ura eta azukrea irakitan ipini ziropa lortu arte
* 11 gorringoak, arrautza osoa eta limoi birrina irabiatu
* Nahastura eta ziropa egosi gorringoak gatzatu arte
* Hotz dagoenean zati txikitan bolak egin eskuez
* Azukre hautsez azukreztatu eta papertxoetan jarri

## Kanpo estekak

* Datuak: Q2882983
* Multimedia: Yemas of Saint Teresa / Q2882983
# Gorripidea

Gorripidea 2012an Zutik desegitearen ondorioz sortutako alderdi politiko ezkertiarra da. 2009an sortu zen, Zutik barnean korronte abertzale moduan Bere kideak ESK sindikatutik gertu daude.
2012ko Eusko Legebiltzarrerako hauteskundeetan Euskal Herria Bildu koaliziorako eskatu zuen bozka.
2014ko azaroaren 29an ados jarri ziren kontu honetanː gorripideko kide izateak eta beste alderdi politiko baten kidea izatea bateragarriak ziren. Honen ondorioz, 2015eko otsailean hamarnaka kide Alternatiban sartu ziren, Joxe Iriarte Bikila barne. Gorripideko beste kide batzuk Ahal dugu alderdian sartu ziren.

## Erreferentziak

* ↑ «Zutik aprueba por unanimidad su "disolución definitiva» Noticias de Gipuzkoa 2011/12/26.
* ↑ Gorripidearen agiria (2011ko urtarrila): « Euskal Herriarentzako autodeterminazio eskubidea defendatzen dugu, Pirinioetako bi aldetako zazpi lurraldeetako bakoitzaren bategitearen aldeko erabaki librean oinarrituriko marko soberanoa, bazterketa linguistikoen ezabaketarekin, euskararen berreskurapenarekin eta hiztun eta hizkuntzen berdintasunarekin konprometitua.(...)  » .
* ↑ «Los movimientos sociales nunca han de ser la correa de transmisión de nadie» Noticias de Gipuzkoa 2012/02/13.
* ↑ «Tiempos de esperanza (para la izquierda soberanista)» Gara 2012/10/17.

## Kanpo estekak

* Datuak: Q8964768
# Greystones

Greystones (irlanderaz Na Clocha Liatha), Wicklowko konderriaren hiri bat da. Hiri hau Dublin hiriburuaren hegoaldean dago kokaturik, Braytik 8 km-ra eta Dublinetik 27 kilometrotara. Hiri honek 15.000 biztanle ditu, halere urtero ingeles ikasleen etorrerarekin batera bere biztanleria bikoiztu egin ohi da.
Greystones izenaren jatorria ingelesezko grey (Grisa) eta stones (Harriak) hitzetan datza. Batuta, "harri grisak" izango litzateke.

## Garraiobideak

* Autoz: Greystonesera heltzeko N11 (Dublin-Wexford) desbideratu daiteke.
* Trenez: Greystonesek tren geltoki du, 1855. urtean zabaldua. DART trenak dira nagusiki geltoki horretan, baina baita ere lanród Éireanenak ere.
* Autobusez: Dublin Bus 3 sare ditu Greystonesen, 84, 184 eta 84X. Halaber, aireportuarekin Air Coachen bidez egunero lotzen ditu hainbat bidaiekin.

## Iruditegia

* DART trena Greystones udalerriko tren geltokian.
* Greystones badia.
* Kale nagusia.
* San Patrizioren eliza.

## Kanpo estekak

* Greystones badia (Ingelesez)
* Datuak: Q938017
* Multimedia: Greystones / Q938017
# Grez-Doiceau

Grez-Doiceau, Belgikako hegoaldeko udalerria da, Valoniako Valoniar Brabante probintzian dagoena. 2011ko erroldaren arabera, 12.774 biztanle ditu.

## Erreferentziak

* ↑ Direction générale Statistique et Information économique. 2011ko errolda

## Kanpo estekak

* Datuak: Q670310
* Multimedia: Grez-Doiceau / Q670310
# Grez

Grez hitzak adiera batzuk ditu.

## Toponimia

* Grez, Urraulbeitiko (Nafarroa) Geretz herriaren espainierazko izena.
* Grez, Pikardiako udalerria.
* Le Grez, Frantziako Sarthe departamenduko udalerria.
* Grez-Doiceau (frantsesez) edo Gré (valonieraz), Valoniako udalerria, Valoniako Brabanten.
* Grez-en-Bouère, Frantziako Mayenne departamenduko udalerria.
* Grez-Neuville, Frantziako Maine eta Loira departamenduko udalerria.
* Grez-sur-Loing, Frantziako Sena eta Marne departamenduko udalerria.
# Greystone (Angus)

Greystones, Eskoziako herri bat da, Angus eskualdean.

## Kanpo estekak

* Datuak: Q5608484
* Multimedia: Greystone, Angus / Q5608484
# Grangeville (Idaho)

Grangeville Idahoko hiri bat da. Idaho konderrian kokatua dago. 2010ean 3.141 biztanle zituen, 37,62 kilometro koadrotan banatuta.

## Ikus, gainera

* Idaho konderria

## Kanpo estekak

* Datuak: Q1516646
* Multimedia: Grangeville, Idaho / Q1516646
# Granges (Veveyse)

Granges Suitzako udalerria da. Friburgo kantonamenduan dago, Veveyse barrutia barrutian. 2014an 880 biztanle zituen 4,5 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q68420
* Multimedia: Granges / Q68420
# Grangettes

Grangettes Suitzako udalerria da. Friburgo kantonamenduan dago, Glâne barrutia barrutian. 2014an 212 biztanle zituen 3,36 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q69928
* Multimedia: Grangettes / Q69928
# Grangeville (Kalifornia)

Grangeville Ameriketako Estatu Batuetako erroldak esleitutako leku bat da. Kings konderrian dago, Kalifornia estatuan. 508 biztanle ditu, 1,657015 kilometro koadroko azaleran banatuta.

## Ikus, gainera

* Kings konderria

## Kanpo estekak

* Datuak: Q5595754
# Granita

Granita Siziliako azkenburu erdi-izoztua da, eta osagai nagusiak dira ura, azukrea eta zukua (ohikoenak limoia, mandarina eta masusta beltza) edo beste zapore batzuk (ohikoenak pistatxoa, arbendola eta kafea).

## Ezaugarriak

Sorbetearen familiako edari izoztu hau ukitu fina du, baina Siziliako eskualdearen arabera testura alda daiteke.
Ohiko zaporeen artean daude limoia, mandarina, jasmina, arbendol, menda, anana eta, sasoian, basamarrubia eta masusta beltza. Siziliako osagaien ñabardurak garrantzitsuak dira granitaren zapore bereizgarria lortzeko: limoi siziliarrak ez dira Meyer limoia bezain azidoak eta arbendolen artean zenbait mingotsak dira, ukitu bereizgarria emanez.
Txokolatezko granitak tradizionalak dira Catania hirian, hala nola arbendol granitak. Kafe-granita oso ohikoa da Messinan. Beste zapore bat pistatxoa da, Siziliako nekazaritza-produktu bat.
Udan, ohikoa izaten da gosari gisa granita bat hartzea brioche baten barruan, ogitarteko baten antzera. Askotan paperezko edo plastikozko edalontzi batean zerbitzatzen da, plastikozko koilaratxo batekin edo lastoarekin.

## Kanpo estekak

* Datuak: Q70612
* Multimedia: Granita / Q70612